CELEX: 62009TN0005
Language: et
Date: 2009-01-02 00:00:00
Title: Kohtuasi T-5/09: 2. jaanuaril 2009 esitatud hagi — Lind versus komisjon

21.3.2009   
            
            
               ET
            
            
               Euroopa Liidu Teataja
            
            
               C 69/45
            
         2. jaanuaril 2009 esitatud hagi — Lind versus komisjon
   (Kohtuasi T-5/09)
   (2009/C 69/99)
   Kohtumenetluse keel: inglise
   Pooled
   
      Hageja: Brigit Lind (Greve, Taani) (esindaja: advokaat I. Anderson)
   
      Kostja: Euroopa Ühenduste Komisjon
   Hageja nõuded
   
               —
            
            
               Mõista komisjonilt eraldi hageja kasuks välja summa 50 000 eurot või muu summa, mida kohus peab kohaseks ja õiglaseks üleelamiste ja moraalse kahju eest, mida hageja koges oma venna kannatuste ja surma tõttu, mille põhjustas komisjoni meelevaldne ja õigusvastane keeldumine viia kiirgushädaolukorras osalenud endiste Thule töötajate suhtes läbi direktiivis 96/29 sätestatud tervisekontroll;
            
         
               —
            
            
               kohustada komisjoni maksma John Erling Nocheni, keda esindab hageja, pärandvarasse summa suuruses 250 000 eurot või muu summa, mida kohus peab kohaseks ja õiglaseks valu ja kannatuste eest, kaasa arvatud teadmine eluea lühenemise kohta, ajavahemikus 2006 kuni John Erling Nocheni surmani aastal 2008, mille põhjustas komisjoni meelevaldne ja õigusvastane keeldumine viia Thule kiirgushädaolukorras osalenud endiste töötajate suhtes läbi direktiivis 96/29 sätestatud tervisekontroll, ja summa suuruses 6 000 eurot matusekulude katteks;
            
         
               —
            
            
               mõista komisjonilt välja mõistlikud kohtukulud ja käesoleva hagi esitamisega seotud hageja kulud.
            
         Väited ja peamised argumendid
   Käesolevas asjas esitab hageja lepinguvälise vastutuse tuvastamise hagi kahju alusel, mis komisjon on talle venna surma tõttu tekitanud väidetavalt õigusvastase keeldumisega täita Euroopa Parlamendi täiskogul vastuvõetud resolutsiooni (1) ja tagada Taanis nõukogu 13. mai 1996. aasta direktiivi 96/29/Euratom, millega sätestatakse põhilised ohutusnormid töötajate ja muu elanikkonna tervise kaitsmiseks ioniseerivast kiirgusest tulenevate ohtude eest (2), rakendamine Gröönimaal Thules toimunud tuumaavariiga kokkupuutunud töötajatele, sh hageja vennale.
   
      (1)  Euroopa Parlamendi 20. aprilli 2007. aasta aruanne 1968. aasta Thule lennuõnnetuse tagajärgede kohta rahvatervisele (petitsioon 720/2002) (2006/2012(INI)).
   
      (2)  EÜ L 169, lk 1; ELT eriväljaanne 05/02, lk 291.